CELEX: 32015R0725
Language: lv
Date: 2015-05-05 00:00:00
Title: Komisijas Īstenošanas regula (ES) 2015/725 (2015. gada 5. maijs), ar ko nosaka Īstenošanas regulā (ES) 2015/360 paredzētā cūkgaļas privātas uzglabāšanas atbalsta pieteikumu iesniegšanas beigu datumu

6.5.2015   
            
            
               LV
            
            
               Eiropas Savienības Oficiālais Vēstnesis
            
            
               L 115/32
            
         KOMISIJAS ĪSTENOŠANAS REGULA (ES) 2015/725
   (2015. gada 5. maijs),
   ar ko nosaka Īstenošanas regulā (ES) 2015/360 paredzētā cūkgaļas privātas uzglabāšanas atbalsta pieteikumu iesniegšanas beigu datumu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 18. panta 2. punkta pirmās daļas b) apakšpunktu un otro daļu,
   tā kā:
   
               (1)
            
            
               Saskaņā ar Komisijas Īstenošanas regulu (ES) 2015/360 (2) piešķirtajam privātas uzglabāšanas atbalstam ir bijusi labvēlīga ietekme uz cūkgaļas tirgu. Ir sagaidāma tālāka cenu stabilizācija.
            
         
               (2)
            
            
               Tāpēc cūkgaļas privātas uzglabāšanas atbalsts būtu jābeidz un būtu jānosaka pieteikumu iesniegšanas beigu datums.
            
         
               (3)
            
            
               Juridiskās noteiktības labad Īstenošanas regula (ES) 2015/360 būtu jāatceļ.
            
         
               (4)
            
            
               Lai novērstu spekulācijas, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
         
               (5)
            
            
               Lauksaimniecības tirgu kopīgās organizācijas komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Īstenošanas regulā (ES) 2015/360 paredzētā cūkgaļas privātas uzglabāšanas atbalsta pieteikumu iesniegšanas beigu datums ir 2015. gada 8. maijs.
   2. pants
   Īstenošanas regulu (ES) 2015/360 atceļ no 2015. gada 8. maija.
   Tomēr to turpina piemērot līgumiem, kas noslēgti saskaņā ar minēto regulu pirms šīs regulas spēkā stāšanās dienas.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 5. maijā
      
         
            Komisijas
         
         
            un tās priekšsēdētāja vārdā –
         
         
            Komisijas loceklis
         
         Phil HOGAN
      
   
   
      (1)  OV L 347, 20.12.2013., 671. lpp.
   
   
      (2)  Komisijas 2015. gada 5. marta Īstenošanas regula (ES) 2015/360, ar ko atļauj privātu cūkgaļas uzglabāšanu un iepriekš nosaka atbalsta summas (OV L 62, 6.3.2015., 16. lpp.).